Idyllisk ser der ud på Mariagerfjord. Havet har det - indtil videre - godt, men fremtiden kan se dyster ud for dyre- og plantelivet, hvis kommunens landbrug får lov til at udlede for meget kvælstof i vandet. I hvert fald hvis man skal tro Danmarks Naturfredningsforening (DN). - Hvis der udledes for meget kvælstof kan det få store konsekvenser. Det kan betyde iltsvind ligesom vi så det i 1997, siger Mogens Hedegaard fra DN til TV2/NORD. Mariagerfjord Kommunes politiske topmand inden for området mener dog ikke at Naturfredningsforeningens klage holder vand. - Det kommer bag på mig, fordi jeg havde ikke regnet med, at det var den sag, foreningen ville lave en klage på baggrund af, siger udvalgsformand Preben Christensen (Soc.dem.) til TV2/NORD. Mariagerfjord Kommune gav 20. december sidste år tilladelse til at udvide en kvægproduktion i kommunen, men Danmarks Naturfredningsforening frygter, at reglerne ikke vil blive overholdt, så endnu flere landmænd får lov til at udvide og mere kvælstof slippes ud i fjorden. Se mere på TV2/NORD klokken 19.30.

Opsummering:
Danmarks Naturfredningsforening er ude med riven. Organisationen har i dag klaget til Miljøklagenævnet over Mariagerfjord Kommune, som har givet tilladelse til udvidelse af en kvægproduktion. Naturfredningsforeningen frygter at for meget kvælstof vil ødel